JohanHeinsen/ENO huggingface dataset:
Ribe Stifts Adresseaviser, 1848-05-22
en Proklamation fra Magistraten er det fornylig fastsat, at Sagen skal være bragt paa det Rene den 1. Junii. Sætterne have igjen taget fat paa Arbeidet, men i de forskjellige Officiner er der forelagt dem et Revers til Underskrivt, hvorpaa de paa Æresord forpligte sig til ikke at deeltage i Demonstrationer som de for nylig stedfundne og aflægge en Art Afbigt Dette have Sætterne ikke villet, og saaledes afholdt Principalerne den 2 Mai om Middagen en Berraadslagning, hvori det blev besluttet at afstaae fra Fordringen om en skrivtlig Erklæring og at nøies med et almindeligt Æresord. Man er spændt paa, om Typographerne ville indgaae derpaa. – Til Beskyttelse for de preussiske Kyster ved Østersøen ere nogle saakaldte flyvende Korpser bestemte. Ogsaa fortælles der, naturligviis fra Berlin, at mange Privatmænd i England have tilbudet Preusserne velbevæbnede Dampskibe tilkjøbs til Beskyttelse mod de Danske. Jligemaade paastaaes der, at der er truffet Foranstaltninger til en hurtig Jstandsættelse af en Roflotille af Kanonbaade. – En sidste berlinsk Friskare, der var bestemt til Slesvig=Holsteen, men som har oplevet mange sørgelige Skjæbner, og endelig, kom for sildige, skal nu have besluttet at marschere til Posen for at hjælpe til at beskytte de derværende Tydskere mod de Farer, som true dem.
Ribe Stifts Adresseaviser, 1848-05-22
Indenlandske Efterretninger. Den 13. de, ankom til Kjøbenhavn har Hs. ExcOverhofmarskalk v. Levetzau fra St. Petersborg og Natten mellem 13 og 14. Kmjunker, Kapitain v. Harbon fra Stockholm. Begge medbringe meget gunstige Efterretninger. (Fdl.)
Ribe Stifts Adresseaviser, 1848-05-22
Storfyrst Constantin er ifølge Gotheb. Hand, og Sjöf. Tidn." ankommen til Stockholm, og vil efter et kort Ophold af 24 Timer begive sig til Kjøbenhavn.
Ribe Stifts Adresseaviser, 1848-05-22
Kong Oscar har af Stænderne forlangt 2 Mill. Rigsdaler, som et Krigstyr, for med en Hær at bi staae Broderriget Danmark. (B. T.)¬
Ribe Stifts Adresseaviser, 1848-05-22
J Sverrig har det hemmelige Udskud strax bevilget de af Kongen til Krigens Førelse forlangte 2 Mill.; Forlangendet er derpaa sendt til Rigstænderne, at hvilke Borgerstanden har bifaldet det, uden at en eneste Stemme har reist sig derimod. (B. T.)
Ribe Stifts Adresseaviser, 1848-05-22
Af et Brev fra Brevig af 9 Mai meddeles i Aalb Avis, 3000 Mand norske Tropper have faaet Ordre til at indskibe sig og gaae til Skaane. Vi vide naturligviis, at et saadant Arrangement gjælder de Danskes Sag, men Nationen veed ogsaa, at den vil have Styrelsen til at gjøre en god Deel mere end dette. – Fra en af vore Repræsentanter er jeg underrettet om, at Kongen eenstemmigen vil blive bemyndiget til at disponere over 12,000 Mand Linieinfanteri og faae hvert Forlangendes Bevilling. Vi vente hvert Øjeblik at høre, at vi have Krig med Tydskerne; Nationen vil det, og intet diplomatisk Ronsens tør sætte sig derimod.
Ribe Stifts Adresseaviser, 1848-05-22
Den norske Frivillige, Hr. Løwenskjold, er efter 8 Dages Permission vendt tilbage fra sit Fædreland med Dampskibet "Christiania, ledsaget af nogle og tyve unge Normænd, størstendeels eller alle Studenter, der ville indtræde i vor Hær.
Ribe Stifts Adresseaviser, 1848-05-22
General Plantagenet Harrison, bekjendt af sit Heltemod og sin Deeltagelse i Krigene i Asien og Amerika, er gaaet i Tjeneste i den danske Hær som Volontær med Generalmajor Rang. (Flp.)(Af et Brev fra London.) – – At England vil indestaae os for, hvad der er blevet lovet, at man her, efter at have erkjendt Forpligtelsen til at holde Garantien, aldrig vil bryde den, naar vi blot holde ud, det siges af Alle. J Staden er en Petition i Gang angaaende vor Hjælp. Det er aldeles urigtigt, om vi troe, at England har Noget imod at vi hindre og ødelægge al Handel med vore Fjender. England anseer dette for det Middel, hvormed vi kunne holde Slesvig fast; de maae give os Land tilbage, for at faae deres Skibe tilbage. England vil vistnok tabe betydeligt ved en fuldstændig Spærring af vor Fjendes Havne, men dog langt mindre, end det vilde koste at holde Garantien opret ved Vaaben; det beregner man godt her. J alle Blade og Yttringer her længes man efter at høre, at vi tilsøes gaae strængt tilværk, selv imod Hanserne, efter at vort Posthuus er krænket. England vil ikke taale at vort Grændseskjel flyttes, men vil, saalænge som muligt, undlade Hjælp med Vaaben; men derfor ønske de, at vi ville gaae skarp tilværk, og de kunne ikke finde sig i, at ville gjøre høimodige Undtagelser. Men naturligviis afstaae vi Slesvig, da er det Hele forbi, de finde sig da fritagne for at opfylde den givne Garanti. (Aalb. Av.)
Ribe Stifts Adresseaviser, 1848-05-22
Marineministeriet har ved Bekjendtgjørelse af 13. de, bragt til offentlig Kundskab, at fra den 16. Mai blive ikkun følgende Havne blokerede: Swinemunde, Wolgast og Cammin, Kiel med den slesvigske Kanals Udløb ved Holtenau. Dette er meddeelt de venskabelige og nentrale Magters Repræsentanter ved Hs. Majestæts Hof, og denne Bekjendtgjørelse vil ved Passagen igjennem Sundet og Belterne blive tilstillet ethvert Skib af Sund- og Strøm-Toldkamrene. Forinden ny speciel Bekjendtgjørelse derom udgaaer, ere ingen andre Havne at ansee som blokerede.
Ribe Stifts Adresseaviser, 1848-05-22
Foruden "Bellona, som nu snart er udrustet, vil Rustningen af Fregatterne Rota og "Nymphen ogsaa paabegynde. (Flyst.) Den 12. de sluttedes den roeskildske Stænderforsamling, efterat have tilendebragt Forhandlingen af Regeringens Forslag til Udredelsen af en Krigsskat. Til Medlemmer af Finantskomiteen for Østifterne valgtes: Grosserer A. Hansen, Etatsr. C. Neergaard og Etatsraad, Høiesteretsadvokat Blechingberg, samt in subsidium for Jylland: Etatsraad, Høiesteretsassessor Bruun, Dispacheur Wessely og Kammerherre, Ritmester Bornemann. (Fyens Av.)
Ribe Stifts Adresseaviser, 1848-05-22
Theologisk Embeds-Examen. Den 11. Mai. N. P. Raaschou, Landabilis. Den 12. Mai. F. P. C. Moth, Laudabilis. Hermed endte Examen. (B. T.)
Ribe Stifts Adresseaviser, 1848-05-22
Den lægevidenskabelige Exammen er, ifølge Uge skrivt for Læger, i dette Foraar bleven bestaaet af følgende Kandidater: Schmidt, R., Karstens, G. F.N. T., Aalborg, P. N., og Westergaard. H. B., Laudabilis; Laurent, J. P., Satteerup. H. P. B., Busch, J. P., Nyborg, C. U., Castberg, T., Clausen, J. Haud illand. m. gr.; Sehestedt, J P., Handilland 2d. gr. Der havde indstillet sig 13 Kandidater, men to forlode Exammen under dennes mundtlige Deel. (B. T.)
Ribe Stifts Adresseaviser, 1848-05-22
Pharmacentisk Examen i Foraaret 1848. P. H. Hansen, Laudabilis; H. Augsburg, J. T. Lange og J. B. Smith, Hand illand. H. N. S. Bekker, F.W. B. Svendsen og J. A. C. Woldike, Non contemnendus. (B. T.)
Ribe Stifts Adresseaviser, 1848-05-22
En Hr. Graham i Jrland har den 25. April opdaget en ny Planet. Den staaer for Øjeblikket i Stjernebilledet Vægten, hvor den bevæger sig mod Vest og tillige langsomt imod Nord. (B. T.)Hr. J. J. Worsaae skriver i Fædrel." Det er aldeles utænkeligt, at der kan være Tale om at sælge den kgl. Mynt- og Medaillesamling paa Rosenborg. Derimod synes det snarere at være Ministeriets Plan, midlertidig kun at pantsætte den ved at deponere den i Banken. Efter paalidelig Meddelelse er Metalværdien af hele Myntsamlingen ikke mere end 65,000 Rbd. Alene Halvdelen heraf udgjøre de danske Guld medailler, der bestaae af saadanne historiske og nationale Mindemærker, som Hædersmedaillerne for Daniel Rantzan, Niels Juel, Tordenskjold, Henrik Gerner, Olfert Fischer, osv. Flere af disse ere de originale Medailler, som have været baarne af dem, til hvis Ære de ere prægede. Det er ogsaa af denne Grund aldeles umuligt at opstille noget Forhold mellem Myn ternes og Medaillernes Metalværdi og deres Værd i videnskabelig og national Henseende. Forskjellen er i mangfoldige Tilfælde ligesaa stor, som Forskjellen mellem Værdien af et kostbart Maleri og det Stykke Lærred, hvorpaa det er malet. Man kan ikke miskjende det ædle Fædrelandsind, hvormed Hs. Majest. har stillet Mynt- og Medaillesamlingen til Finantsministerens Disposition. Det er vistnok ogsaa utvivlsomt, at Ministeriet kun har modtaget dette Tilbud, fordi det har anseet Myntsamlingens Metalværdi alt for høit og dens videnskabelige og nationale Værd altfor lavt. Men i alle Tilfælde maa man beklage, at Ministeriet saa tidlig synes at indrømme Muligheden af en Foranstaltning, som let kunde give Udlandet, og især den mod Danmark ildesindede Deel deraf, Anledning til at paastaae, at vi her vare reducerede til en saadan Yderlighed, at vore National samlinger allerede gjordes i klingende Mynt. Det kunde endogsaa let i Fremmedes Øine faae Udseende af, at Nationens materielle og politiske Spørgsmaal, hos os havde fortrængt de høiere aandelige Jnteresser, og at Kunstens og Videnskabens stærmende Genier flygtede bort fra vort forhen saa hyggelige Land, hvor de nu ikke længer kunde trives Loll. Falst. Avis's kjøbenhavnske Korrespondent har med Bestemthed hørt forsikkre, at det ikke er den store kgl. Mynt= og Medaillesamling, der af Hs. Majestæt, er stillet til Finantsministerens Disposition, men en mindre, som Christian den 8de har efterladt sig, og som altsaa er Kongens Privateiendom. Denne Samling skal forstørstedelen bestaae af Doubletter, d. v. s.
Ribe Stifts Adresseaviser, 1848-05-22
af Mynter og Medailler, hvoraf der allerede findes Exemplarer i den store kongelige Samling; hvad der mangler i denne er taget ud, og for det Øvrige har man ingen Brug.
Ribe Stifts Adresseaviser, 1848-05-22
D. 15. de er afgaaet ved Døden Hs. Høiærværdighed, Biskop i Fyens Stift, Dr. theol. og philos. N. Faber, Kommander af D. og Domd. Den Hensovede, der i den senere Tid har maattet kæmpe med legemlig Svaghed, opnaaede en Alder af 59 Aar. At hans Aandskraft var forbleven usvækket, uagtet han havde en Anelse om at han var sin jordiske Banes Ende nær, derom vidner blandt andet et større Værk af ham (Kortfattet Real-Konkordants og Homletisk Parabolik til Brug ved Prædikeners Udarbeidelse) som i disse Dage forlader Pressen. (H. Av.) Fra Bogense skrives i H. Av. under 4 ds. Hele Feldtlazarethet fra Fredericia, tildeels tidligere i Haderslev, er nu oprettet her. Foruden at hele Raadhuset med alle dets Værelser er indrettet til Hospital. er al passende privat Leilighed endvidere taget i Beslag. Af Patienter og Rekonvalescenter tilførtes i 3 Fartøier, bugseret af Dampskibet "Maagen", mellem 2 a 300, hvoraf flere saavel haardt saarede som amputerede. Lazarethets Læger ere Dhrr. Justitsraad Nielsen, Overlæge Randrup og Underlæge Haar, Lazarethinspektøren er Lieutenant Bruun. Foruden denne uventede Jndkvartering er Byen i disse Dage ogsaa beleiret af Familier fra Jylland, der i hundredeviis strømme hertil. Hele Havnen er opfyldt med Skibe af alle Størrelser, og kort sagt, her er en Røre, som man ingensinde tidligere har kjendt Mage til.
Ribe Stifts Adresseaviser, 1848-05-22
Af et Brev i Fædrelandet, dat. Hovedkvarteret, Odense den 13. Mai, sees, at General Wrangel. skjøndt General Hedemanns liberale Tilbud om alle Krigsfangers gjenstdige Udvexling, i lige Grad tiltaler hans Ønsker og hans Følelser, i sit Svar har gjort yderligere Betingelser, som man umuligt kan gaae ind paa. Han giver saaledes Ordet "Krigsfange den hidtil ukjendte Udstrækning, at det skulde indbefatte de holsteenske, fornemmelig de af de Danske fra Holsteen og Slesvig bortførte Jndivider, og forlanger at de udleverede Fanger af begge Armeer ikke skulde have Lov til at tjene mere og at Officererne skulde borge derfor med deres Æresord. General Hedemann bar i denne Anledning under 13. ds. over Als tilskrevet den fjendtlige General et smukt og værdigt Brev (han skriver blandt andet, at han ikke forstaaer hvorledes det kan ansees passende og retfærdigt endnu bestandig at holde Officerer i Fangenskab, der inden Krigens Udbrud have erklæret ikke at ville bryde den Eed, de have svoret deres Konge, – en Adfærd, der er saa meget mere paafaldende, som den danske Regering ikke har formeent nogensomhelst holsteensk Embedsmand, for Krigens Udbrud at vende tilbage til Holsteen, hvori han som Basis for Fangernes Udvexling nu etablerer følgende Betingelser: 1) De af den saakaldte provisoriske Regering for Krigens Udbrud med List fangne Officerer løslades uden videre. 2) Af de efter Krigens Udbrud gjorte Fanger udvexles Soldat mod Soldat, Underofficeer mod Underofficeer osv., eller to Mand mod en Underofficeer, tre Mand mod en Lieutenant, fire Mand mod en Kapitain og saa fremdeles. 3) Forpligtelse til ikke meer at tjene under Krigen kan ikke paalægges de Udvexlede. 4) Det er en Selvfølge, at fødte Slesvigere mellem de af os gjorte Fanger ikke kunne være Gjenstand for Udvexling."
Ribe Stifts Adresseaviser, 1848-05-22
Af et Brev dat. Sønderborg den 10. dennes. D. 8, vendte vore Tropper omtrent Kl. 3 Eftermiddag tilbage fra Expeditionen til Sundevit, vi havde ingen Døde, men to let Saarede. Som man sikkert erfarer, skal Fjenden paa denne Dag have ført paa Vogne til Gravensteen henved 60 Døde og Saarede. VorBombebatterier virke med megen Sikkerhed 3000 Alen ud i Terrænet. Jgaar og idag have vi ligeledes harcelleret Fjenden til ud paa Eftermiddagen, understøttede af Briggen "Mercurius, en Kanonjolle, ført af Lieutenant kgl. Skuespiller) Holst og vore Bombebatterier. Af 12. Bataillon, som idag besatte de yderste Gjærder, er en Underkoporal skudt gjennem Brystet og døde strax. En Menig er betydelig saaret. Vort Tab har saaledes i disse 3 Dage været meget lidet, uagtet de mange tusinde Skud som Fjenden ødslede med, Terrænet begunstigede ogsaa vore Stillinger, og Folket vidste vel at benytte det til Værn og Forsvar. Det fortræffelige Værk ved Brohovedet er nu fuldendt og vil i paakommende Tilfælde være at megen Vigtighed. "Dannev., meddeler Følgende: Kysten vesten for Middelfart, Oddens Skov- og lyngklædte Bakker ligeover for Snoghøi og sammes vestlige Omgivelse, er nu af vore Jngeniører og Artillerister bleven godt svækket med allehaande Skyts. Den yderste Samling af disse svære Vaaben, der udkaste Kugler, Bomber, Granater og Kardætsker af alle Slags, omsluttes af en anseelig restaureret gammel Skandse. Enhver Operation af Preusserne paa den nu af os beherskede jydske Side synes at være en Umulighed. Fjenden vedligeholder endnu stedse en talrig besat Vagtstue i Snoghøi, hvorfra Patrouiller udsendes Nat og Dag langs med Kysten. Forleden Nat gjorde Preusserne hele Tiden Støi for at erholde en Parlamentæsendt herover. En dansk Mand, ved Navn Povelsen, benyttedes som Raaber, der viftedes med hvide Flag, ja man heisede tilsidst et Lagen for at bevæge Folkene i Middelfart til at sende en Baad, men forgjeves; de militære Autoriteter ignorere alle disse Hokus=Pokus, der kun gaae ud paa at udspionere, hvad der foretages. – Beboerne, som vare flyttede ud af Byen, vende nu tilbage igjen.
Ribe Stifts Adresseaviser, 1848-05-22
Efter tydske Blade meddeles i Aalborg Avis. Den almindeligt agtede og i sit Embede meget yndede Amtmand i Tøndern, Kammerherre Krog, er afsat fra sit Embede af den provisoriske Regering, fordi han vægrede sig ved at fungere som Valgdirektør for Valget, af en Deputertt til det tydske Palament i Frankfurt Denne Forholdsregel af den provisoriske Regering har Trykt i Ribe hos Chr. sal. Hyphoff. vakt megen Misstemning i hele Hertugdømmet Slesvig, og ialmindelighed dadles den meget. Man finder det ubegribeligt, at en Embedsmand bliver afsat vilkaarligt, fordi han vægrer sig ved at udføre et Hverv, der ikke staaer i nogen Forbindelse med hans Embede, og til at overtage hvilket han ikke er forpligtet ved nogen lovlig Bestemmelse. J Hamborg er Diskontoen paa Bankovexler falden til 3 pCt.; dersom den vedbliver at staae saa lavt, tør vi vel forvente, at ogsaa Banken nedsætter Diskoutoen her paa Bankovexler. (B. T.)
Ribe Stifts Adresseaviser, 1848-05-22
Pengebeløbet for de Gjenstande, Fjenden rekvirerer i Jylland - hedder det i Berl. Tid. – kunne vi anslaae til omtrent 8000 Rbd. dagligen. Det følger af sig selv, at man i sin Tid maa tage Hensyn til de enkelte Distrikter paa hvilke disse Byrder falder. Men er det ikke muligt at man allerede nu kunde lette nogenledes disse Byrder, Dampskibene Mercurius og "Lolland, ville indtil videre afgaae fra Bogense til Aalborg hver Søndag, Mandag, Onsdag og Torsdag Morgen.
Ribe Stifts Adresseaviser, 1848-05-22
Kjøbenhavns Børs-Kours, den 16. Mai. Hamborger Banco a vista 200 pCt. Bank-Diskonto 5 pCt. Disconto paa Vexler paa Hamborg 6 pCt. 4 pCt. Kongl. Obligationer Rbd. - Nationalbankactier - Rbd.
Ribe Stifts Adresseaviser, 1848-05-22
Ribe Torvepriser, d. 20. Mai. Rug pr. Td. 2 Rd. 16 ls.; Byg 2 Rd. 8 ls.; Havre i Rd. 12 s.; Boghvede 1 Rd. 32 s.; Boghvedegryn pr. Skp. 24 s.; Byggryn 28 ls.; Smør pr. Pd. 5 s.; Æg 4 ls. Snesen, Kartofler pr. Skp. 6 s.
Ribe Stifts Adresseaviser, 1848-05-22
Bekjendtgjørelser. Nybrændt Steenkalk faaes paa Stampe møllen i Ribe. Erichsen.
Ribe Stifts Adresseaviser, 1848-05-22
Fra Kjøbenhavn er sendt 50 Dannebrogs roser hertil Ribe. Prisen er 15 ls. pr. Stk. og Jndtægten er bestemt til velgjørende Øiemed. De erholdes i Commission paa Adressecontoiret.
Ribe Stifts Adresseaviser, 1848-05-22
Høivande ved Sønderhoe fra 23 til 29. Mai incl. D. 23. Mai Kl. 4 49 Min. Kl. 5 29 Kl. 6 16 Kl. 7 13. Kl. 8 2 Kl. 9 49 29. - Kl. 11 8.
Ribe Stifts Adresseaviser, 1848-05-22
Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den højeste Flod eller Springflod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1848-05-24
Ribe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Onsdagen den 2. Mai. No 62.
Ribe Stifts Adresseaviser, 1848-05-24
Indenlandske Efterretninger. Under 15. d. har Krigsministeren udstedt følgende Armeebefaling: Paa mit desangaaende nedlagte allerunderdanigste Forslag har Hs. Maj. Kongen under 12. ds. allern resolveret nogle Modisikationer i den nu reglementerede Uniformering, hvilke have til Hensigt at fore Uniformen nærmere til den daglige Klædedragt, for at gjøre det muligt for Soldaten selv at medbringe og bruge den for ham bestemte Uniform, i hvilket Tilfælde der da vil blive godtgjort for det daglige Slid paa Vaabenkjole, Klædestrøie, Kirselsbuxer og Feldthue, paa Fredsfod, for en Underofficeer 31 s., for en Menig 2 1/2 s.; paa Krigsfod, foren Underofficeer 6 3/4 s., for en Menig 5 s.; hvilken Godtgjørelse, naar ikke alle de hernævnte Munderings stykker medbringes, formindskes i Forhold som flere eller færre af disse medbringes og bruges. Uniformeringen bestemmes da for Fremtiden til en kort Frakke eller Vaabenkjole, med Omklapning og Knapper, saaledes som nu foreskrevet, men saa fuldkommen at en tilstrækkelig varm Beklædning kan bæres under samme; for samtlige Vaabenarter med Undtagelse af Jægerne af mørkeblaa Farve, for Jægerne mørkegrøn mørkeblaae Beenklæder for Jngenortropperne og Artilleriet, lyseblaae for Kavalleriet og Jnfanteriet, mørkegrønne for Jægerne; Felthue af saakaldet ungersk Facon med Nationalkokarde, mørkeblaae for Jngeniør og Artilleriet, lyseblaae for Kavalleriet og Jnfanteriet og mørkegrønne for Jægerne.
Ribe Stifts Adresseaviser, 1848-05-24
Stabslægen, Hr. Prof. Bendz, har nu indsendt en Fortegnelse over de Saarede i den danske Armee fra den 9 April inkl., forsaavidt disse ere optagne i Armeens Felt-Lazarether. Resultatet heraf viser, at Antallet af de Saarede udgjør 20 Officerer, 1 Læge 15 Underofficerer, 3 Spillemænd, 102 Menige og 6 Frivillige, ialt 228 Mand. Hertil lægges 274, der efter Dr. Thunes Rapport ligger i Lazarethet i Slesvig, endvidere 46, som ligge i Rendsborg. Antallet af de samtlige Saarede siden Krigens Begyndelse udgjør altsaa 548, af hvilke en Deel senere ere døde.
Ribe Stifts Adresseaviser, 1848-05-24
J Anledning af det i denne Avis Nr. 57 efter Fædrelandet optagne allerh. Restript til Overhofmarschallen angaaende Afhændelsen af den kgl. Mynt og Medaillesamling, bemærker "Dep. T." Det maa her stærkt fremhæves – hvad selve Reskriptet ogsaa klart viser -, at der ved dette Reskript, som Fædrelandet kun ved en Embedsmands Jndiskretion kan være blevet sat istand til at kundgjøre, ikke er Tale og Nogetsomhelst, der kan ligne en Regerings handling; at det under alle Omstændigheder kun er en Meddelelse indenfor det kongelige Huus fra den ene Forretningsbranche af samme til den anden; og at det derfor heller ikke ved Reskriptets Udstedelse har været nødvendigt at ledsage samme med Oplysninger, der kunde forebygge enhver Misforstaaelse. Redaktionen af Fædl. har imidlertid fundet sig foranlediget til i Bladets Nr. 125 for 9. de, at optage en Artikel, hvori man ikke har taget i Betænkning at behandle Reskriptet som en Regeringshandling, idet man derved tillige er optraadt som Kunstens og Videnskabens Forsvarer imod Ministeriet. Uden at det ansees fornødent at gaae videre ind paa bemeldte Artikel, der stiller Ministeriet i et aldeles falsk Lys, maa det være tilstrækkeligt her at meddeele, at Finansministeren allerede for længere Tid siden har, ved en dertil given Leilighed underrettet Ministeriet om, at der ikke var nogensomhelst Anledning til at søge noget finansielt Støttepunkt i Mønt- og Medaillesamlingen; og for fuldstændigen at vise, hvor liden Grund der har været til Bekymring i denne Henseende, kan det her endnu tilføres, at Hans Majestæt til Vedkommende udtrykkeligt og bestemt har erklæret, at den af ham paatænkte Disposition over bemeldte Samling maatte skee saaledes, at Samlingens kunstneriske og historiske Mindemærker ikke udsattes for den fjerneste Fare og at dens offentlige Afbenyttelse kunde vedblive ustandset og uhindret. Det behøver iøvrigt vel neppe at anmærkes, at der under ingen Omstændigheder vilde være blevet taget nogen Forholdsregel med Hensyn til meerbemeldte Samling, med mindre dennes naturlige Værger selv havde anerkjendt, at Samlingens nationale og videnskabelige Betydning ikke derved blev udsat for nogen Fare.
Ribe Stifts Adresseaviser, 1848-05-24
Da de den 13. de til Kjøbenhavn ankomne norske Frivillige den 12, ankom til Gothenborg med Dampskibet "Christiania", arrangerede omtrent 400 Jndbyggere af Byen en lille Fest for dette første Hjælpekorps fra Naborigerne. Blandt mange andre udbragte Mag. Wallin en Skaal for den tredie Broder i Norden, for Danmark, den blødende, trofaste Ven, og udviklede Nordens broderlige og inderlige Følelser, for Danmark. Skaalen modtoges med uendelig Jubel, hvorefter "Danmark, deligst Vang og Vænge blev afsjungen. Den danske Generalkonsul Scheel tolkede paa sit Fædrelands Vegne den Tillid, Danmark nærer til Norge og Sverrig, og bevidnede de Forsamlede Danmarks Tak for Brødrenes Deeltagelse i dets Skjæbne. Een Tanke gik nu gjennem Norden og Deeltagelsen for Danmark viste sig overalt med en Styrke, som om Skandinavien var eet Land. Dr. Gertsen udbragte et Ønske om, at svenske Tropper snart i Slesvig maatte kunne kæmpe for Norden. Grosserer Colliander udbragte en Skaal for Danmarks folkelige Konge, Frederik den Syvende, hvilken modtoges med stort bifald; Hr. Astrand for det fælleds Fædreland Skandinavien; Mag. Grevillius udviklede i et sjælfuldt Foredrag Betydningen af de Følelser, som nu gik gjennem Norden, og udtalte sin Glæde over, at ligesom i forrige Dage de danske, norske og svenske Kæmper paa Danmarks Jord med deres Blod og for Fremtiden skulde besegle deres gamle Fostbrødrelag. Med de skandinaviske Flag i Spidsen, fulgtes Normændene af flere tusinde Mennesker under Raabet "Leve Norge til Havnen. (Fædl.)
Ribe Stifts Adresseaviser, 1848-05-24
Af de svenske Blade sees, at der næsten i alle Byer, skeer Jndsamlinger for de danske Krigere. Af en Karoussel i Humlegaarden, skulde Jndtægten for en bestemt Aften ligeledes tilfalde de Danske. J "Dagl. Allehr, findes et Opraab fra en Dame til Sverrigs Kvinder, hvori hun opfordrer dem til ogsaa at bidrage til de Danske, da de, om de heller ingen Pengesummer have at disponere over, dog maae kunne afsee et eller andet Smykke.